
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



   P.l.-x.-134/10.03.2004


Domnului deputat




Prof.univ.dr.Ion Neagu,



Preşedintele Comisiei juridice, de disciplină şi imunităţi

AVIZ

asupra propunerii legislative pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, modificată şi completată prin Legea nr.181/2002


În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Biroul permanent a trimis, Comisiei pentru drepturile omului, culte şi problemele minorităţilor naţionale, cu adresa nr.134 din 22 martie 2004, spre dezbatere şi avizare, propunerea legislativă pentru modificarea şi completarea Legii nr.35/1997 privind organizarea şi funcţionarea instituţiei Avocatului Poporului, modificată şi completată prin Legea nr.181/2002, înregistrată cu nr.25/160/23.03.2004.



Potrivit prevederilor art.60 din Regulamentul Camerei Deputaţilor, comisia  a  dezbătut  propunerea  legislativă  menţionată  mai   sus,   în  şedinţa din 6 aprilie 2004.



Membrii comisiei au examinat propunerea legislativă, expunerea de motive, avizul favorabil al Consiliului Legislativ nr.467/19.03.2004 şi punctul de vedere al Guvernului, transmis cu adresa nr.1639/DRP/22.03.2004.



În urma dezbaterilor, cu unanimitate de voturi, s-a hotărât avizarea favorabilă a propunerii legislative, cu următoarele amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
   “3. Articolul 7 se modifică şi va avea următorul cuprins:

…………………………….

(2) Candidaţii vor fi audiaţi de comisiile permanente de specialitate din Camera Deputaţilor şi Senat. În vederea audierii, fiecare candidat va depune actele din care rezultă îndeplinirea condiţiilor prevăzute de Constituţie şi de prezenta lege pentru a fi numit Avocat al Poporului. Candidaţii vor fi prezenţi la dezbateri”.
     Membrii comisiei au propus redactarea alin.(2) al art.7 în următoarea formulare:

“3. Articolul 7 se modifică şi va avea următorul cuprins:

…………………………….

(2) Candidaţii vor fi audiaţi de Comisia juridică, de disciplină şi imunităţi, de Comisia pentru drepturile omului, culte şi problemele minorităţilor naţionale  din Camera Deputaţilor şi de Comisia juridică, de numiri, disciplină, imunităţi şi validări, de Comisia pentru drepturile omului, culte şi minorităţi din Senat, în şedinţă comună. În vederea audierii, fiecare candidat va depune actele din care rezultă îndeplinirea condiţiilor prevăzute de Constituţie şi de prezenta lege pentru a fi numit Avocat al Poporului. Candidaţii vor fi prezenţi la dezbateri”.

    Amendamentul a fost adoptat cu unanimitate de voturi.


    Scopul instituţiei Avocatului Poporului este de a apăra drepturile şi libertăţile cetăţenilor în raporturile acestora cu autorităţile publice.

2.
    “20. Alineatele (1) şi (3) ale art.33 se modifică şi vor avea următorul cuprins:

(1) Instituţia Avocatul Poporului are buget propriu, care face parte integrantă din bugetul de stat. Prin legile bugetare anuale poate fi aprobat un fond la dispoziţia Avocatului Poporului pentru acordarea de ajutoare.

…………………………”.
     Membrii comisiei au propus eliminarea tezei finale a alin.(1) al art.33 şi redactarea acestuia în următoarea formă:

“20. Alineatele (1) şi (3) ale art.33 se modifică şi vor avea următorul cuprins:

(1) Instituţia Avocatul Poporului are buget propriu, care face parte integrantă din bugetul de stat”.

    Amendamentul a fost adoptat cu unanimitate de voturi.
    Formularea propusă de iniţiatori este neclară. Acordarea de ajutoare nu face parte din atribuţiile acestei instituţii, conform Constituţiei şi legislaţiei în vigoare. 

În raport de obiectul şi conţinutul său, propunerea legislativă face parte din categoria legilor organice.

PREŞEDINTE,

Nicolae Păun

Întocmit:

Consilier   Onesia Babeş

